OzLabs/hebrew-wiki-articles huggingface dataset:
גבעת ביקון (קונטיקט)

גבעת ביקון או ביקון היל (באנגלית: Beacon Hill) היא גבעה המשקיפה על חוף האוקיינוס האטלנטי, המצוייה 1.9 קילומטרים דרומית-מזרחית לעיר ניו הייבן במדינת קונטיקט שבארצות הברית.

הגבעה מתנשאת מעל שפך נהר פארם אל תוך האוקיינוס, כ-2 קילומטרים צפונית למפרץ לונג איילנד.

הגבעה היא הפסגה הדרומית הבולטת ביותר של רכס מטאקומט המשתרע ממפרץ לונג איילנד ליד ניו הייבן, קונטיקט, צפונה דרך עמק נהר קונטיקט שבמדינת מסצ'וסטס ועד גבול מדינת ורמונט .

הגבעה ידועה בנוף הנשקף ממנה לעבר ביצות המלח בסובבות אותה, ובשל מערכות אקולוגיות ייחודיות בה וצמחים נדירים הגדלים עליה.

את הגבעה חוצים מספר שבילי הליכה, שהידוע בהם הוא שביל ברנפורד שאורכו 45 קילומטרים.

== גאוגרפיה ==
גובהה של הגבעה 40 מטרים מעל פני הים (מפרץ לונג איילנד הסמוך); ומתנשאת לגובה של 30 מטרים מעל סביבתה.

אורכה של הגבעה 1.3 קילומטרים ורוחבה 0.5 קילומטרים.

הגבעה מצויה בשטח המוניציפלי של העיר ברנפורד.

נהר פארם זורם לאורך צידה המערבי של הגבעה, וביצה מלוחה משתרעת מדרום ומדרום-מזרח לגבעה. הכביש המהיר מספר 1 של ארצות הברית (U.S. Route 1) עובר מצפון לגבעה.

מחצבת סלעים קטנה (מחצבת ג'ונסון) שננטשה בשנת 1942, מצויה בהקצה הדרומי של הגבעה.

הגבעה מהווה את הקצה הדרומי של רכס מטאקומט הממשיך לכיוון צפון.

== גאולוגיה ==
גבעת ביקון, כמו חלק גדול מרכס המטקומט, מורכבת מסלע בזלתי וולקני. הגבעה התגבשה בסוף תקופת הטריאס עם הפרדותה של יבשת צפון אמריקה מיבשת אפריקה ומאירואסיה. לבה שבקעה מהבקע והתמצקה כשהתקררה, יצרה את שכבות הבזלת, שעוביים מאות מטרים. תנועת העתקים ופעילות רעידות אדמה מאוחרים יותר הטו את השכבות ויצרו את צוקי גבעת ביקון.

המדרונות העליונים של הגבעה חמים ויבשים, ובין השכבות המוטות מצויים נקיקים קרירים ולחים, דרדרות בזלת לרגלי הבקעים, מהווים מייצרים שילוב של מערכות אקולוגיות ומיקרו-אקלים, המאפשר מערכת אקולוגית שאינה קיימת ביתר שטחי קונטיקט.

== פנאי ושמירת טבע ==
בגבעת ביקון שבילי הליכה (הידוע בהם הוא שביל ברדפורד) וכן אתרי פיקניק, וצפייה בציפורים.

קרן ברנפורד (Branford Land Trust) פעלה להכרזה על הגבעה כשמורת טבע, ומתחזקת את האתר.

חשמלית היסטורית, המופעלת על ידי מוזיאון חשמלית החוף, מאפשרת גישת מטיילים לבסיס הגבעה מהעיר ברנפורד. חשמלית זו היא החשמלית הוותיקה ביותר הפועלת בארצות הברית.

== קישורים חיצוניים ==
* 
* [https://geonames.usgs.gov/apex/f?p=gnispq:3:0::NO::P3_FID:205333 גבעת ביקון] באתר הסקר הגאולוגי של ארצות הברית
* [https://www.topoquest.com/map.php?lat=41.27593&lon=-72.85922&datum=nad83&zoom=2&size=l מפה טופוגרפית של אזור גבעת ביקון]
* [http://scrcog.org/wp-content/uploads/trails/branford/RecTrails_BT1_6-2-16.pdf שביל ברדפורד]
* [http://www.bera.org/ אתר מוזיאון חשמלית החוף]

== הערות שוליים ==

ביקון
ביקון
ביקון
תעלול או ממתק

תעלול או ממתק (באנגלית: "Trick or treat") הוא מסורת ליל כל הקדושים הנהוגה במספר מדינות ברחבי העולם. בליל כל הקדושים ילדים מחופשים עוברים בין בתים ומבקשים ממתקים על ידי שימוש בביטוי "תעלול או ממתק", כאשר "ממתק" כוונתו לבקש סוכריות, ובמספר תרבויות נהוג לתת כסף במקום, ו"תעלול" כוונתו איום לפגיעה בבעלי הבית או ביצוע ונדליזם ברכושם, כאשר לרוב מדובר באיום סרק.<ref></ref> לרוב נהוג לבצע זאת בערב 31 באוקטובר, ובעלי בתים המעוניינים להשתתף במנהג נוהגים לקשט את חזית ביתם ולהשאיר אור דולק או ממתקים מחוץ לדלתם.<ref></ref>

בסקוטלנד ובחלקים מבריטניה ומאירלנד המנהג מוכר עוד מהמאה ה-16, בדומה למסורת התחפושות, כאשר בתקופה זו היה נהוג לעבור בין בתים ולבקש אוכל בליל כל הקדושים.<ref></ref> על אף היותן מזוהות עם המנהג זמן רב יותר, הביטוי "תעלול או ממתק" היה נפוץ תחילה במדינות אחרות, ביניהן ארצות הברית וקנדה, ורק מאוחר יותר בסקוטלנד ובאירלנד. באמריקה הצפונית הפך המנהג למסורת של ליל כל הקדושים החל משנות ה-20 של המאה ה-20.<ref></ref>

בתחילת המאה ה-21 מתקיימת מסורת זו בעיקר בארצות הברית, בקנדה, באירלנד ובממלכה המאוחדת (אנגליה, ויילס, סקוטלנד וצפון אירלנד), וגם בקרב מיעוטים גדלים באירופה, באוסטרליה, בניו זילנד בהונג קונג וביפן.

== ליל הקבצנים ==

ליל הקבצנים מתאר ביצוע "תעלול או ממתק" לפני ליל כל הקדושים. אירוע זה נוצר עקב חשש מביטחון הילדים הקטנים המשתתפים בפעילויות "תעלול או ממתק" ללא השגחה,<ref></ref> ולכן הם משתתפים במנהג לפני ליל כל הקדושים, בתאריך הנקבע לפי היום בו מתרחש החג בכל שנה. ליל הקבצנים מתחיל לרוב לאחר שעות הלימודים בבתי הספר ומסתיים בשעות הערב.

== קישורים חיצוניים ==

== הערות שוליים ==

קטגוריה:מנהגי ליל כל הקדושים
בית חמאווי

בית חמאווי הוא אחד המבנים הראשונים של שכונת בת גלים בחיפה, שהוקם בשנת 1923 (ה'תרפ"ג). הבית שימש כבית מגורים לרב משה חמווי, אחד ממייסדי השכונה, ומשפחתו. מבנה הבית משמש כאתר מורשת בישראל בזכות עיצובו האדריכלי.

== מבנה הבית ==
האבן בצורת הצדף, עליה רשומה שנת הקמת הבית והפסוק “אם אשכחך ירושלים תשכח ימיני”
בית חמאווי בשעות הערב
הבית הוא אחד המבנים הראשונים של שכונת בת גלים בחיפה, שתוכננה על ידי האדריכל ריכרד קאופמן. האחראי הישיר לעיצוב המבנה איננו ידוע. מדובר במבנה אבן חד קומתי, שתוכנן על ציר סימטרי מובהק. בחזית הבית מרפסת מקורה בעלת פתח קשתי, ומאחוריה חזית בעלת שלושה חלונות טריפוריים. מעל מרפסת הכניסה נמצא גמלון ואבן בצורת צדף, עליה רשומה שנת הקמת הבית והפסוק “אם אשכחך ירושלים תשכח ימיני”. בעבר, היה הבית מוקף בבוסתן ובו בריכה, מזרקת אבן ואדניות בנויות. בפנים הבית קירות בעלי עיטורים צבעוניים, ואריחי רצפה מאוירים, ייחודיים לכל חדר.

על פי סקר השימור, שהוכן על ידי עיריית חיפה בסוף שנת 1993, מתואר הבית כמבנה בעיצוב ארכיטקטוני מיוחד בעל ערך אסתטי גבוה.

באפריל 2019, קרסה התקרה בבית חמאווי, והובילה לשריפה במקום.

== ניסיון שיפוץ הבית ==
בנובמבר 2012, התקבלה תוכנית לשיפוץ הבית, בה הוחלט להוסיף למבנה בניין בן שש קומות, ובו 15 יחידות דיור ועליית גג. לתוכנית החדשה היו כ-40 מתנגדים, שכללו את תושבי השכונה, אדריכלים ואת המועצה לשימור אתרי מורשת בישראל.

הסיבות להתנגדות:
* שוני בין סגנון הבנייה החדש לסגנון הקיים
* חסימת הנוף, הרוח והאור 
* אי התאמה לסביבה העירונית
* צמצום מקומות החנייה באזור 
* פגיעה באיכות החיים של תושבי השכונה

בוועדה שהתקיימה בפברואר 2015, הוחלט שמבנים הנמצאים ברשימת השימור של עיריית חיפה, ובית חמאווי ביניהם, לא ישונו או יהרסו.

בספטמבר 2019, דנו פעם נוספת על התוכנית לשיפוץ הבית. בשנת 2021 הוגשה תוכנית לשימור ושיפוץ הבית, הכוללת 5 קומות מגורים מעל המבנה הקיים, ושימוש מסחרי בקומת הקרקע. באוגוסט 2023 החלה הכנה לשיפוץ הבית, הכוללת גזימת עצים וניקוי השטח הסובב את הבית.

== קישורים חיצוניים ==

* [https://shimur.org/struggles/כותרת-כותרת-כותרת-כותרת-כותרת-כותרת-3/ בית חמאווי], באתר המועצה לשימור אתרי מורשת בישראל
* [https://www.youtube.com/watch?v=jiAdXiNft84 סרטון המציג את בית חמאווי], באתר יוטיוב

== הערות שוליים ==

קטגוריה:חיפה: בתי מגורים
קטגוריה:אתרי מורשת במחוז חיפה
רדיו זניט

רדיו זניט (ברוסית: Радио Зенит) היא תחנת רדיו בסנקט פטרבורג. תחנת הרדיו החלה לפעול ב-20 באוקטובר 2007 בשעה 12:00 בסנקט פטרבורג. הפורמט של תחנת הרדיו מרמז על מרכיב מוזיקלי - מוזיקת פופ ורוק עולמית ורוסית, כמו גם מוזיקה משנות ה-80 וה-90. במקביל, השידור מתמקד גם בחדשות, תוכניות אנליטיות ותוכניות מקוריות על אנשים שיש להם דעות מקוריות על כדורגל, אך לא רק.

התחנה נוטה לשדר בשידור חי את משחקי הכדורגל של מועדון הכדורגל זניט ומדווחת גם על חדשות הסובבות סביב מועדון הכדורגל זניט וסביב מועדון ההוקי קרח "סק"א".

== תוכניות ==

== פרסים ==
* פרס ממשלת סנקט פטרבורג בתחום העיתונות לשנת 2015 בקטגוריית "השידורים הטובים ביותר".
* פרס תחרות העיתונאים SeZaM-2015, פרס השנה.
* פרס "תמיכה במידע של הוועד האולימפי המיוחד בסנקט פטרבורג"
* תעודה "על תרומה רבה לפופולריות של חינוך גופני וספורט, קידום אורח חיים בריא."
* חתן פרס ליגת העל הרוסית בכדורגל (RFPL).
* פרס משרד הספורט של הפדרציה הרוסית "על מיטב חומרי הטלוויזיה והרדיו על יישום תוכנית היעד הפדרלית "פיתוח תרבות גופנית" ו"ספורט בפדרציה הרוסית לשנים 2006-2015."
* פרס מועדון הכדורגל זניט עבור שידור הרדיו הטוב ביותר - לילנה אוקימובה, ראש מחלקת המידע הספורטיבי ברדיו זניט.

== שידורי לוויין ==
ניתן להאזין לרדיו זניט כחלק מהחבילה הבסיסית של NTV Plus וטריקולור מהלוויין Eutelsat W4 ברחבי רוסיה. התחנה אינה נקלטת בישראל וניתן להאזין לה רק באמצעות אתר האינטרנט של התחנה.

== קישורים חיצוניים ==
* 

קטגוריה:זניט סנקט פטרבורג
קטגוריה:רוסיה: תחנות רדיו
מזמור חג המולד (מיני-סדרה)

מזמור חג המולד (באנגלית: A Christmas Carol) היא מיני-סדרה בריטית מסוגת הפנטזיה המבוססת על ספר באותו השם מאת הסופר צ'ארלס דיקנס. מיני-הסדרה עלתה לשידור ב-"BBC One" בבריטניה וב-"FX" בארצות הברית במהלך דצמבר 2019. מיני-הסדרה, שכוללת שלושה פרקים, נכתבה על ידי סטיבן נייט, שאף אמון על הפקתה לצידם של השחקן טום הארדי והמפיק רידלי סקוט בין המפיקים בפועל.

==תקציר העלילה==
אבנעזר סקרוג' הוא אדם אמיד, מבוגר ומריר המתעב בכל ליבו את תקופת חג המולד. בערב חג מולד אחד, סקרוג' מקבל ביקור משלוש רוחות רפאים שמראות לו את עברו, את ההווה שלו ואת עתידו ומלמדות אותו שיעור חשוב בתיקון התוצאות שעליהם הביאו אותו דרכיו ואורח חייו.

==צוות השחקנים והדמויות==
צוות השחקנים הוכרז במאי 2019.
* גיא פירס - אבנעזר סקרוג
* אנדי סירקיס - רוח חג המולד של העבר
* סטיבן גרהאם - ג'ייקוב מרלי
* שרלוט ריילי - לוטי / רוח חג המולד של ההווה
* ג'ו אלווין - בוב קרצ'יט
* וינט רובינסון - מרי קרצ'יט
* ג'ייסון פלמינג - רוח חג המוולד של העתיד
* קייואן נובאק - עלי באבא
* לני ראש - טים הקטן
* ג'וני האריס - פרנקלין סקרוג

==הפקה==
===פיתוח===
בנובמבר 2017 הוכרז כי רשת "BBC" הזמינה מיני-סדרה חדשה על ספרו של דיקנס, "מזמור חג המולד", שתיכתב על ידי סטיבן נייט בשלושה פרקים. במקביל לכתיבת מיני-הסדרה, נייט אחראי להפקתה בפועל לצידם של טום הארדי ורידלי סקוט.
===ליהוק===
בינואר 2019, נחשף כי במקביל להפקת הסדרה, הארדי אף יככב בה, אולם הדמות אותה הוא יגלם לא נחשף. במאי, נודע שגאי פירס יגלם את דמותו של סקרוג', לצידם של השחקנים אנדי סירקיס, סטיבן גרהאם, שרלוט ריילי, ג'ו אלווין, וינט רובינסון וקייואן נובאק. רוטגר האוור, שלוהק לדמותו של רוח חג המולד של העתיד, חלה מכדי לצלם את הסצנות בהשתתפותו והוחלף על ידי ג'ייסון פלמינג.
===צילומים===
צילומי מיני-הסדרה החלו במאי 2019 באולם ריינהאם שבמזרח לונדון. בתחילת יוני, הצילומים נערכו בבית החולים לורד לייסטר בוורוויק.

==קישורים חיצוניים==

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
קטגוריה:סדרות דרמה בריטיות
קטגוריה:סדרות פנטזיה בריטיות
קטגוריה:סרטים המבוססים על מזמור חג המולד
קטגוריה:BBC: תוכניות וסדרות
She Said She Said

She Said She Said (בתרגום לעברית: "היא אמרה היא אמרה") הוא שיר של להקת הביטלס. השיר יצא ב-1966 באלבומם Revolver. לזכותו של לנון-מקרטני, השיר נכתב על ידי ג'ון לנון עם עזרה מג'ורג' האריסון. לנון תיאר אותו כ"שיר על סמים" עם מילים שקיבלו השראה מתגובותיו של השחקן פיטר פונדה במהלך חוויה פסיכדלית על LSD באוגוסט 1965 עם חברי הביטלס והבירדס. זהו השיר האחרון שהוקלט עבור Revolver. עקב ויכוח על העיבוד המוזיקלי, פול מקרטני הסתלק מאולפן ההקלטות ולא תרם להקלטה.

== רקע והשראה ==
בסוף אוגוסט 1965, בריאן אפשטיין שכר בית בבוורלי הילס בשביל הפוגה של שישה ימים של הביטלס ממסע ההופעות שלהם בארצות הברית. הבית הגדול היה בסגנון ספרדי והוחבא על ידי הר. מהר מאוד הכתובת שלהם התגלתה לציבור ומעריצים הסתערו עליהם, שחסמו כבישים וניסו לטפס על הקניון התלול בעוד שאחרים שכרו הליקופטרים כדי לרגל מלמעלה. המשטרה הקצתה חוליה טקטית של שוטרים כדי להגן על הלהקה ועל הבית. הביטלס האמינו שזה בלתי אפשרי עבורם לעזוב אז הם הזמינו אורחים, ביניהם השחקנית אלינור ברון (ששיחקה בסרטם Help!) וזמרת הפולק ג'ואן באאז. ב-24 באוגוסט הם אירחו את רוג'ר מקגין ואת דייוויד קרוסבי חברי הבירדס ואת השחקן פיטר פונדה.

ג'ון לנון וג'ורג' האריסון, שהתחילו להשתמש ב-LSD במרץ של אותה שנה, היו נחושים בדעתם שפול מקרטני ורינגו סטאר צריכים להצטרף אליהם לחוויה הבאה שלהם עם הסם. האריסון מאוחר יותר אמר שהתפיסה המוגברת שה-LSD גרם הייתה כל כך חזקה שהוא ולנון לא היו יכולים "להתחבר" עם מקרטני וסטאר מאז, באומרו "לא רק ברמה אחת – לא יכולנו להתחבר (relate) בשום רמה, מפני שה-LSD שינה אותנו כל כך הרבה". במסיבה, הנושא של לקיחת LSD נהיה חשוב בשביל שימור האחדות של הלהקה. בעוד שסטאר הסכים לנסות את הסם, מקרטני לא הסכים לקחת חלק.

פונדה כתב מאוחר יותר במגזין "רולינג סטון":

בזמן שהלהקה בילתה את זמנה באמבטיה, פונדה העלה את התקרית הכמעט-פטאלית שעשה בילדותו שבה הוא שיחק עם רובה, שכתב מאוחר יותר שהוא העלה את הסיפור כדי לנחם את האריסון, שפחד שהוא עלול להיות גוסס. פונדה אמר שהוא יודע איך זה מרגיש להיות מת. לנון דחק בו להחליף נושא, באומרו "מי שם לך את כל החרא הזה בראש?" ו"אתה גורם לי להרגיש כאילו מעולם לא נולדתי" (שורה שמופיעה בשיר). האריסון מאוחר יותר אמר ש"פונדה הראה לנו את הפציעה מהכדור. הוא היה מאוד לא מגניב." לנון הסביר בראיון בשנת 1980:

== קישורים חיצוניים ==

קטגוריה:שירי הביטלס
קטגוריה:שירים באנגלית
יוז'ף בוז'יק

יוז'ף בוז'יק (בהונגרית: József Bozsik; 28 בנובמבר 1925 בקישפשט שבהונגריה – 31 במאי 1978 בודפשט, שבהונגריה) היה כדורגלן הונגרי, ששיחק בעמדת הקשר אחורי ושיחק בכל הקריירה שלו בקבוצה בודפשט הונבד. היה חלק מ"נבחרת הזהב" של הונגריה בשנות ה-50 של המאה ה-20.

==ילדות==
יוז'ף בוז'יק נולד ב-28 בנובמבר 1925 בקישפשט (כיום מחוז בבודפשט), שבהונגריה. הוא התחיל לשחק כדורגל במגרש הכדורגל המקומי בקישפשט עם חברו הטוב והשכן פרנץ פושקש.

==קריירת משחק==
כשבוז'יק היה בן 11, הוא משך את תשומת הלב של מועדון הכדורגל בודפשט הונבד והמועדון החתים אותו בקבוצת הנוער. בשנת 1943 ערך את הופעת הבכורה שלו בקבוצה הראשונה נגד ואשאש. בוז'יק ערך את הופעת הבכורה שלו בנבחרת הונגריה בגיל 22 במשחק מול בולגריה ב-17 באוגוסט 1947 ומשם רשם במדיה 100 הופעות נוספות וכבש לזכותה 11 שערים. משחקו האחרון בנבחרת היה ב-18 באפריל 1962 נגד אורוגוואי. בוז'יק היה שיאן ההופעות הופעות בנבחרת עד לשנת 2016 אז נשבר שיאו על ידי השוער גאבור קיראי.

עם הונגריה זכה בוז'יק במדליית זהב אולימפית באולימפיאדת הלסינקי בשנת 1952 והיה שותף בשתי התבוסות שהנחילו ההונגרים לאנגלים, באחת מהן כבש בניצחון 3–6 ב"משחק המאה" שנערך באצטדיון ומבלי הישן. במונדיאל 1954 הונגריה הייתה הפייבוריטית לזכות בטורניר אך הפסידה בגמר 2–3 לנבחרת גרמניה המערבית במשחק שזכור בשם: "הנס של ברן". בסוף הטורניר נבחר בוז'יק להיות בנבחרת המצטיינת של הטורניר.
בוז'יק שיחק גם במונדיאל 1958.

עם הונבד זכה בוז'יק ב-5 תארים של הליגה ההונגרית ובשנת 1959 זכה בגביע מיטרופה.
בסך הכל שיחק 447 משחקים וכבש 33 שערים עבורה.

בשנת 1962 פרש בוז'יק מקריירת משחק.

==תארים==
;בודפשט הונבד
* אליפות הונגריה (5): 1949–1950, 1950, 1952, 1954, 1955
;נבחרת הונגריה
* מדליית זהב אולימפית: 1952
* סגנות מונדיאל 1954
;תארים אישיים
* שחקן השנה של הונגריה: 1952
* נבחרת הטורניר של המונדיאל: 1954

==קישורים חיצוניים==

* 

קטגוריה:קשרי כדורגל הונגרים
קטגוריה:כדורגלני נבחרת הונגריה
קטגוריה:כדורגלני בודפשט הונבד
קטגוריה:מאמני בודפשט הונבד
קטגוריה:כדורגלנים הונגרים
קטגוריה:הונגרים שנולדו ב-1925
קטגוריה:הונגרים שנפטרו ב-1978
זוסמן קיסלגוף

קיסלגוף, יושב מימין. 1912
זוסמן (זנובייב אהרונוביץ') קיסלגוף (ברוסית: Зусман Аронович Кисельгоф 1878 בנפת ויטבסק - 1939 בלנינגרד) היה אספן מוזיקה עממית רוסית-יהודית. יחד עם יואל אנגל ניהל עבודת שדה לאיסוף שירי-עם דתיים וחילוניים. הוא הביא גם את הפסנתרן מוזס מילנר לחברה, שפרסמה רבים משירי היידיש של מילנר.

==קישורים חיצוניים==

* 

==הערות שוליים==

קטגוריה:מוזיקאים יהודים רוסים
קטגוריה:מוזיקה עממית 
קטגוריה:מוזיקה יהודית
קטגוריה:רוסים שנולדו ב-1878
קטגוריה:נפטרים ב-1939
שיר הדס מאיר

שיר הדס מאיר (נולדה ב-19 באוגוסט 1997) היא שדרנית רדיו, קריינית פרסומות ועיתונאית ישראלית. משדרת בתחנות הרדיו גלי צה"ל וגלגלצ.

== ביוגרפיה ==
שיר הדס מאיר נולדה באשקלון, ולמדה בבית הספר לאמנויות בעיר במגמות תיאטרון, פיזיקה, פילוסופיה וכן ביולוגיה במכון ויצמן למדע. היא קיבלה את פרס ראש העיר למצוינות בשנת 2014, על הישגיה הלימודיים ופועלה בצופים, במד"א ובמסגרות התנדבותיות נוספות.

ב-2015 התקבלה לשירות צבאי בגלי צה"ל כקריינית ומגישה. הגישה את התוכניות "קולות החיילים" ו"קבלת שבת" בגלגלצ, את התוכניות "הקשב" ו"התחלנו" בגלי צה"ל, הפיקה את תוכניתו של אהוד בנאי "זה המקום", ושידרה מהדורות חדשות בשתי התחנות.

ב-2017 קיבלה את פרס מפקד גלי צה"ל ואות הצטיינות במחלקת הקריינים בתחנה. ההצטיינות כמעט נשללה ממנה, לאחר שצחקה במבזק חדשות חי שעסק ב"שודדי הטודו בום". הקטע הפך מפורסם ואף נכנס ל"מצעד הוויראלי של כל הזמנים" שערכה התוכנית "הצינור".

עם שחרורה ב-2018 החלה לערוך ולהגיש את התוכנית היומית "מה הלו"ז", ששודרה מדי ערב ב-18:00 בגלי צה"ל. ממשיכה לשדר את "קבלת שבת" ומראיינת את האורחים בה ברדיו ובדיגיטל. משדרת תוכניות נוספות בגלגלצ כמו "עשורים" (שנות העשרה), ועורכת ומגישה מהדורות חדשות בתחנה. מנחה את קרייני גלגלצ הצעירים ומכינה אותם לשידור.

ביולי 2020 החלה מאיר לנהל את צוות התוכן לרשתות החברתיות של גלי צה"ל. במרץ 2022 סיימה את תפקידה בתור המנהלת האחראית על הרשתות החברתיות של גלי צה"ל, והמשיכה לשדר בתחנה.

בדצמבר 2020 הגישה וערכה את "טקס פרסי הפשוטע בגלי צה"ל" - השידור החי הראשון בגלי צה"ל שהועבר במקביל באינסטגרם, בפייסבוק וברדיו ובו צפו בשידור חי כ-300,000 איש. לאחר ההצלחה ברשתות ובתקשורת, נולד משדר נוסף וגם בו התארחו האמנים המובילים בארץ.
שיתוף הפעולה בין עמוד הפשוטע לשיר הדס מאיר המשיך גם מחוץ לכותלי התחנה. שיר הגאווה שהוציאה הפשוטע עם אגם בוחבוט - "בשורות טובות", הופק והולחן על ידי סתיו בגר, ונכתב והולחן על ידי בר אלמליח, שיר הדס מאיר ורון ביטון. השיר יצא לכבוד חודש הגאווה של שנת 2022, ובמהרה הפך ויראלי (2M צפיות ביוטיוב בשבועיים הראשונים), סוקר בכל ערוצי התקשורת ושובץ במצעדים של תחנות הרדיו השונות, כולל גלגלצ.

ב-27 במאי 2021 השתתפה בשירו של הראפר ג'ימבו ג'יי "תביאו חטיפים", כחלק מאלבומו השלישי "עובדי נמל", ואף הופיעה איתו באמפי שוני בהשקת האלבום, והמשיכה להופיע איתו בכל סיבוב ההופעות שבא אחריו.

באוגוסט 2021 החלה להגיש את סדרת הרשת "נכנסו לבר" בגלי צה"ל.

באוגוסט 2022 יצרה עם בר אלמליח את "ההסכט של הפשוטע" - פודקאסט בן שמונה פרקים בהגשתם שהתעסק בסוגיות שונות בעולם הרשת ובתרבות הפופ. ההסכת הפך ברגע למואזן ביותר בכל פלטפורמות ההאזנה, וקיבל חשיפה תקשורתית רבה. השניים מעבירים גם הרצאות על פועלם במסגרת "הפשוטע".

הדס מאיר משמשת קריינית פרסומות, ונתנה את קולה למותגים כמו סנפרוסט, "נוק ספייס", "חבר" ו"מעדנות". היא תרמה את קולה לפתיח לאלבומו של אלון עדר "השמרנים שוב באופנה" וקריינה בסרט "סיפור אחר" של הבמאי אבי נשר.

למדה משחק בבית הספר "טכניקה" ואצל ערן פסח.

בן זוגה הוא המפיק ישי סוויסה.

==קישורים חיצוניים==

* 

==הערות שוליים==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:חיילי גלי צה"ל
קטגוריה:יפו: אישים
קטגוריה:שדרניות גלגלצ
קטגוריה:שדרני גלגלצ
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:ישראליות שנולדו ב-1997
קטגוריה:ישראלים שנולדו ב-1997
מאפיה (אי)

מאפיה (או: צ'ולה שמבה, בסוואהילי: Kisiwa cha Mafia) הוא אי בטנזניה לחופי האוקיינוס ההודי הנמצא כ-25 ק"מ מחופי טנזניה ומונה כ-46 אלף תושבים, רובם מוסלמים ומיעוטם נוצרים. האי אינו חלק מזנזיבר ושייך מנהלית למחוז פוואני (Pwani (אנ')). כלכלת האי מבוססת בעיקר על דייג, חקלאות לצריכה מקומית ומעט תיירות.

נמל תעופה אזרחי ורציף עגינה ימי לספינות קטנות ממוקמים בעיר קילינדוני (אנ'), העיר הגדולה באי, המהווה בית לכ-12 אלף איש.

בחלקו הדרומי של האי נמצאת שמורת טבע (אנ') המהווה מוקד משיכה לצוללנים מרחבי העולם.

אף על פי שאין הסכמה ברורה לגבי מקור השם, שם האי נגזר כנראה מהביטוי הסוואהילי "מאהלי פה אפיה" (mahali pa afya) שמשמעו "מקום בריא".

== גאוגרפיה ==
ארכיפלג מאפיה מורכב מכמה איים: אחד גדול בשטח של 394 קמ"ר ושאר האיים קטנים. רוב האוכלוסייה מתגוררת באי הגדול, אך מעט מתגוררים גם באיים הקטנים יותר כדוגמת האי צ'ולה. מפרץ צ'ולה, המוכל בשמורת הטבע, משובץ באיים קטנים והוא גם המקום היחיד בארכיפלג בו ניתן למצוא הריסות ארכאולוגיות.

פני השטח מישוריים ומכוסים יער. עצי מנגרוב שוכנים לאורך החוף.

== אקלים ==
האי מאפיה מאופיין באקלים טרופי. הטמפרטורה הממוצעת בעיר קילינדוני היא 26.7 מעלות צלזיוס. כמות המשקעים השנתית הממוצעת היא 1,705 מ"מ. העונה הרטובה מתרחשת בין מרץ למאי והעונה היבשה משתרעת בין יולי לאוקטובר.

== תחבורה ==
מעט מאוד מן הדרכים באי סלולות, השאר כבישי עפר נוחים יחסית.

אמצעי התחבורה הנפוצים ביותר בקרב תיירים ומקומיים כאחד הן מוניות-אופנוע ובאג'ג' (טוק-טוק), כנפוץ בשאר חלקי המדינה. בנוסף, קיים קו אוטובוס מקומי (דאלה-דאלה) שעובר לאורך הדרך המרכזית באי מדרום (קילינדוני) לצפון (בוואני).

אל האי ניתן להגיע דרך האוויר או דרך הים.

===דרך האוויר===
קיימות טיסות סדירות מדאר א-סלאם וזנזיבר אל האי וממנו, המופעלות על ידי מטוסים קלים בעלי 6–12 מושבים. טיסה ממוצעת אורכת כחצי שעה.

===דרך הים===
אף על פי שקיים רציף עגינה באי, הדרך אליו צרה מלהכיל כלי רכב כבדים. לכן ספנים מגיעים אל החוף בשיא הגאות, פורקים את הסחורה בזמן השפל ויוצאים חזרה לים בגאות הבאה
קיים שירות מעבורת בין הרציף בקילינדוני באי מאפיה לבין הכפר ניאמיסאטי (Nyamisati) השוכן על החוף סמוך לשפך נהר הרופיג'י. ההפלגה נמשכת כארבע שעות ולוח הזמנים משתנה תדיר בכפוף לתנאי הים ומזג האוויר. עקב הגידול בתעבורה לאי, ממשלת טנזניה החלה בהקמת נמל ורציף מודרני בצד היבשה (ניאמיסטי) הצפוי להיפתח בשנת 2020.

== תיירות ==
בניגוד לאיים המפורסמים של טנזניה זנזיבר ופמבה, תיירות באי מאפיה קיימת בקנה מידה זעיר. ישנם לודג'ים ואתרי בילוי בעיקר בעיר קילינדוני ובכפר אוטנדה השוכן בתוך תחומי שמורת הטבע.

מוקדי המשיכה העיקריים הם החופים הרגועים ואתרי הצלילה השוכנים בין כ-100 ל-250 מטרים מקו החוף.

כמו כל שמורות הטבע במדינה, גם באי מאפיה גובים דמי כניסה יומיים לשמורה, העומדים בשנת 2019 על סך של 23 דולר ליום כולל מיסים.

== גלריה ==
<gallery>
Mafiaön strand.jpg|חוף האי
Mafiaön ferry.jpg|אחת מהספינות המשמשות את שירותי המעבורת לאי
Mafiaön skog.jpg
Kilindoni.jpg|חוף בקילינדוני. לדייג מקום מרכזי בכלכלת האי
Mafia island .jpg
</gallery>

== קישורים חיצוניים ==

* 

קטגוריה:אתרי צלילה
קטגוריה:טנזניה: איים
עכשיו קרוב

עכשיו קרוב הוא פזמון עברי אשר נכתב והולחן על ידי עידן רייכל, הופק על ידי רייכל בשיתוף עם גלעד שמואלי ובוצע על ידי תמיר נחשון. השיר יצא לאור בינואר 2013 כסינגל הראשון מתוך האלבום החמישי של הפרויקט של עידן רייכל, רבע לשש, אשר זכה במעמד "אלבום פלטינה מרובעת". השיר זכה במקום השישי במצעד הפזמונים השנתי של רשת ג' ובמקום השני במצעד הפזמונים השנתי של גלגלצ, מיד אחרי שיר נוסף מתוך האלבום רבע לשש, "בלילה".

יוסי חרסונסקי העניק ביקורת חיובית לשיר ונתן לו ארבעה וחצי כוכבי זהב מתוך חמישה.<ref name=":0"></ref>

השיר זכה לקאבר בביצוע הזמרת הקובנית דנאי סוארס בשם "Closer Now" אשר כולל דגימה מתוך השיר המקורי, הקאבר נכנס לאלבומה השני של סוארס, Palabras Manuales.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990051024930205171/NLI לדף השיר] באתר הספרייה הלאומית

== הערות שוליים ==

קטגוריה:שירי הפרויקט של עידן רייכל
קטגוריה:שירים שהולחנו על ידי עידן רייכל
קטגוריה:שירים בעברית
קטגוריה:שירי פופ רוק
קטגוריה:שירים שנכתבו על ידי עידן רייכל
קטגוריה:סינגלים בהוצאת הליקון
מירקו לוי

מירקו לוי (בסרבית קירילית: Мирко Леви; בקרואטית: Mirko Levi; 5 בנובמבר 1920, נובסקה , ממלכת הסרבים, הקרואטים והסלובנים – 2 בספטמבר 2002, בלגרד, סרביה ומונטנגרו) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה וגנרל-מאיור בצבא העממי היוגוסלבי.

==קורות חייו==
נולד בעיירה נובסקה הסמוכה לסיסאק לעמנואל וקרולינה לבית קָאוּפֶר. רכש השכלה תיכונית בנובסקה, ותיכונית בווינקובצי. בהמשך החל בלימודי הנדסת רכבות באוניברסיטת זאגרב וב-1941, השנה השלישית ללימודיו התרחשה הפלישה ליוגוסלביה ולימודיו הופסקו. לוי חזר לנובסקה ובהמשך נאסרו הוא ומשפחתו על ידי כוחות האוסטאשה ונשלחו למחנה ההשמדה יאסנובאץ. ביאסנובאץ פגש בקצין אוסטאשה שהיה חברו לספסל הלימודים בווינקובצי, אשר עזר לו להימלט מהמחנה. במשך מספר חדשים הסתתר מירקו לוי בכנסייה באחד הכפרים.

בראשית 1942 חבר לכוחות הפרטיזנים של טיטו ושירת כקצין קשר. לאחר סיום מלחמת העולם השנייה המשיך לשרת בצבא העממי היוגוסלבי, הוצב בזאגרב ובהמשך בבלגרד. בבלגרד מונה למנהל אחד המפעלים של חברת SOKO וב-1952 מונה למנהל הצבאי של מפעל הנשק "זראק" (בסרבית: Зрак) בסרייבו והועלה לדרגת לוטננט קולונל. ב-1959 נסע להשתלמות במפעל נשק בעיר ינה בגרמניה המזרחית. ב-1963 ניהל את המכון הטכני של צבא יוגוסלביה והועלה לדרגת קולונל. במסגרת תפקידו עסק בפיתוח טנקים עבור צבא יוגוסלביה. בראשית שנות ה-70 של המאה ה-20 הועלה לדרגת גנרל-מאיור. ב-1974 השתחרר משירות צבאי. מירקו לוי הלך לעולמו בבלגרד ב-2002 והוא בן 81.

==הערות שוליים==

קטגוריה:פרטיזנים יהודים מיוגוסלביה
קטגוריה:פרטיזנים יהודים מקרואטיה
קטגוריה:ניצולי השואה: קרואטיה
קטגוריה:גנרלים יהודים בצבא יוגוסלביה
קטגוריה:יהודים קרואטים
קטגוריה:יהדות בלגרד: אישים
קטגוריה:ילידי 1920
קטגוריה:נפטרים ב-2002
גוסטב שבש

גוסטב שבש (בהונגרית: Sebes Gusztáv; נולד ב-22 בינואר 1906 בבודפשט, הונגריה – 30 בינואר 1986 בבודפשט) היה כדורגלן ומאמן כדורגל יהודי הונגרי שאימן את "נבחרת הזהב" של הונגריה בשנות ה-50.

שבש דגל בגרסה מוקדמת של טוטאל פוטבול, כשכל שחקן מסוגל לשחק בכל העמדות. תחתיו הונגריה זכתה לרצף של 22 משחקים רצופים ללא הפסד. במהלך זמן זה, הונגריה הפכה לאלופה אולימפית בשנת 1952 ולאלופת מרכז אירופה בשנת 1953. הביסה פעמיים את נבחרת אנגליה בכדורגל, 3–6 בשנת 1953 ו-1–7 ב-1954, וסיימה במקום השני במונדיאל 1954 לאחר הפסד מפתיע 2–3 בגמר לגרמניה המערבית. לאחר הפסד זה הונגריה הגיעה לעוד רצף מרשים של 18 משחקים ללא הפסד, שהגיע לסיומו ב-19 בפברואר 1956, עת הפסידה 1–3 לנבחרת טורקיה בכדורגל. 

למרות רצף הניצחונות, שבש פוטר לאחר התבוסה 4–5 נגד נבחרת בלגיה בכדורגל ב-3 ביוני 1956. הוא נשאר פעיל בכדורגל לאורך כל חייו, עבד כמנהל וכיהן בתפקידי אימון ב-Újpesti Dózsa SC, בודפשט הונבד וב-Diósgyőri VTK.

שבש נפטר ב-30 בינואר 1986.

==קריירת אימון==
===אולימפיאדת הלסינקי 1952===

באולימפיאדת הלסינקי שנערכה בקיץ 1952 עלו לראשונה הונגריה בהרכב המנצח שלה, שכלל את פרנץ פושקש, שנדור קוצ'יש ושחקן משנה טוב פטר פאלוטאס. הונגריה הגיעה בקלות לגמר. בחמישה משחקים כבשו 20 שערים וספגו 2 בלבד. בחצי הביסו 0–6 את שוודיה ובגמר ניצחו 0–2 את יוגוסלביה עם שערים של פושקש וזולטן צ'יבור.

===הונגריה נגד אנגליה===

שבש התכונן לצמד המשחקים בקפדנות רבה. הוא השאיל מה-FA האנגלי כדורים כבדים יותר בשביל אימון יותר טוב ושינה את מיקום מגרש האימונים של הנבחרת למגרש בממדיו של ומבלי. הוא גם סידר משחקי אימון מול קבוצות ונבחרות שמשחקות בסגנון האנגלי כדי להתכונן טוב לשיטת המשחק נגדם. בדרך ללונדון עצרו בפריס למשחק חימום נגד קבוצתו לשעבר של שבש, אולימפיקה בילנקורט, אותה הביסו 1–18. נבחרת אנגליה כללה שחקנים כמו: סטנלי מתיוס, סטן מורטנסן, בילי רייט ועוד כוכבים. הונגריה הביסה אותה 3–6 עם שלושער של נאנדור הידגקוטי וצמד של פושקש בהצגה ענקית. במשחק השני שנערך בהונגריה הפעם הביסה אותה 1–7 עם עוד משחק מרשים.

===מונדיאל 1954===

הונגריה הגיעה למונדיאל עם ביטחון לאחר שלא הפסידו משחק משנת 1950. הם עברו בקלות את שלב הבתים עם ניצחונות 0–9 נגד קוריאה הדרומית ו-3–8 נגד גרמניה המערבית. ברבע גמר פגשה את ברזיל במשחק חם מאוד. הונגריה ניצחה 2–4 ובסיום המשחק התחילה קטטה בה שבש סיים עם ארבעה תפרים כתוצאה מבקבוק שבור. בחצי פגשה הונגריה את אורוגוואי, הזוכה הנוכחית של אותו מונדיאל, והמשחק נגמר בתוצאה 2–2 לאחר 90 דקות. בהארכה צמד של שנדור שלח אותה למשחק הגמר לאחר ניצחון 2–4. הונגריה קיוותה לשחזר את התבוסה לה הנחילה לגרמניה המערבית בשלב הבתים, אך ההונגרים הפסידו בגמר 2–3 במשחק שזכור בשם:"הנס של ברן".

==תארים==
===תארים כשחקן===

;מ.ט.ק הונגריה/הונגריה
*אליפות הונגריה (3): 1929, 1936, 1937
*הגביע ההונגרי: 1932

===תארים כמאמן===

;נבחרת הונגריה
*מדליית זהב אולימפית: 1952
*גביע מרכז אירופה: 1953
*סגנות מונדיאל 1954

==קישורים חיצוניים==

קטגוריה:כדורגלנים יהודים הונגרים
קטגוריה:קשרי כדורגל יהודים הונגרים
קטגוריה:בודפשט: כדורגלנים
קטגוריה:כדורגלני ואשאש
קטגוריה:כדורגלני מ.ט.ק. בודפשט
קטגוריה:כדורגלני נבחרת הונגריה
קטגוריה:ספורטאים יהודים הונגרים
קטגוריה:קומוניסטים יהודים הונגרים
קטגוריה:מאמני נבחרת הונגריה בכדורגל
קטגוריה:מאמני כדורגל יהודים הונגרים
קטגוריה:הונגרים שנולדו ב-1906
קטגוריה:הונגרים שנפטרו ב-1986
קרב שדות הפלנור

קרב שדות הפלנור (באנגלית: Battle of the Pelennor Fields) הוא קרב המתקיים בספר השלישי של טרילוגיית "שר הטבעות" שנכתב על ידי ג'.ר.ר טולקין, ובסרט שר הטבעות: שיבת המלך שנוצר בידי פיטר ג'קסון. הקרב מתרחש בשדות הפלנור בסמוך לעיר מינס טירית. הקרב מתנהל בין צבאות האורקים (מינאס מורגול) של ארץ מורדור לצבא העיר מינאס טירית ועוד מספר צבאות.

== רקע ==
בעקבות חיפושיו של סאורון שליט האופל אחר הטבעת האחת, שלח את צבא האורקים של מינס מורגול על מנת למצוא את נושא הטבעת (פרודו בגינס באותה העת) בשביל לקבל את מלוא כוחו ולשלוט על הארץ התיכונה. בעקבות זאת ציווה דנתור בן אקתליון (עוצר גונדור) להדליק את משואות המצוקה על מנת לייחל לעזרה מרוהן בקרב מול צבאותיו של סאורון. כתוצאה מכך חיל הפרשים של תאודן מממלכת רוהן יצא לכיוון העיר מינס טירית. ארגורן, גימלי ולגולס עברו בשבילי המתים כדי לקחת איתם את צבא המתים של הר דימהולט בעקבות קללה שהוטלה עליהם.

== מהלך הקרב ==
צבאותיו של סאורון התקדמו אל עבר מצודת אוסגיליאת בכוונה לכבוש אותה. שם חיכה להם חיל הרגלים של מינס טירית. בהגיעם למצודה, תקפו בני האדם את צבא האורקים וניהלו קרב על שליטת המצודה כדי לפלוש אל מרחבי הפלנור המובילים אל העיר. בזכות יתרונם המספרי, האורקים השתלטו על המצודה ופלשו אל מרחבי הפלנור לכיוון מינס טירית. באותה העת התארגנו אנשי העיר למתקפה. דנתור, עוצר גונדור, שלח את בנו הצעיר פרמיר עם חיל הפרשים של צבא העיר על מנת להילחם בשולטים על אוסגיליאת ולעכב את כוחותיהם ואולי אפילו להשמידם; אנשיו של פרמיר נופלים בקרב אך פרמיר שורד ומצליח להגיע אל שערי העיר כשהוא מעולף ונגרר על ידי סוסו.

בו בזמן חיל הרגלים של סאורון מתקדמים אל עבר חומות העיר כשבידיהם בליסטראות ומגדלי מצור. לאחר מצור של כמה שעות, מצליחים האורקים לפרוץ את שערי העיר ולפלוש אל המעגל התחתון של מינס טירית. כעבור לילה ארוך של לחימה, מגיעים פרשי הרוהירים מממלכת רוהן המובל על ידי תאודן מלך רוהן. לאחר נאום מוטיבציה קצר, מסתערים פרשי רוהירים על צבאות סאורון כשידם על העליונה.

כעבור דקות של לחימה והשגת שליטה בקרב, נכנסים למערך אנשי ממלכות הרד מארצות הדרום, כשהם רכובים על פילי המומקיל בשיתוף פעולה עם צבאותיו של סאורון. הפילים משיגים שליטה בקרב לזמן קצר, אולם הרוהירים מצליחים להתגבר על חיות הענק כעבור זמן קצר. באותה העת מגיעים תשעת הפרשים השחורים בהנהגת המלך המכשף מאנגמר, רכובים על יצורים מעופפים. אנגמר מסתער על תאודן ומפיל אותו ארצה כאשר סוסו נופל עליו. המלך המכשף מגיע על מנת לחסל את תאודן אך אאווין, אחייניתו של תאודן, מתייצבת בינו לבין המלך המכשף על מנת להגן עליו. קרב מתנהל ביניהם אשר בסופו בעזרתו של מריאדוק ברנדיבק מצליחה אאווין לחסל את המלך המכשף, אך מתעלפת.

באותה העת מגיעות ספינות שודדי הים של אומבר אל הנמל שבנהר, שם מחכה להם פלוגת אורקים. מהספינות יורדים ארגורן, לגולס וגימלי המסתערים עליהם יחד עם צבא המתים מהרי האובך. יחדיו הם מחזירים את השליטה בקרב למגיני מינס טירית.

כעבור שעה קלה, משיגים מגיני העיר שליטה מלאה על הקרב, ומצליחים להדוף ולהשמיד את כוחותיו של סאורון. צבא המתים נכנס אל העיר ומטהר אותה מזרים. לאחר מכן, מכיוון שהשלימו את שבועתם, שוחררו המתים מהר דימהולט בידי ארגורן למנוחת עולמים.

== ביאורים ==

קטגוריה:שר הטבעות
קטגוריה:קרבות הארץ התיכונה
אמה שאה

אמה שאה (בערבית: ايما شاه; נולדה ב-7 ביוני 1981) היא זמרת, שחקנית, תסריטאית, רקדנית ובמאית כוויתית ממוצא איראני.

== ביוגרפיה ==
אמה מתחרה בתחרות הריקודים Twin Cities Open 2019
אמה נולדה בכווית ב-7 ביוני 1981.

אמה למדה אופרה, צילום וסרטים. היא משכה תשומת לב באמצעות האקטיביזם שלה, השקפותיה הרדיקליות, נקודות מבט מעוררות מחלוקת ולעיתים קרובות גם אקסצנטריות.

את הופעת הבכורה שלה בתיאטרון היא עשתה במחזה Silence שנכתב על ידי הרולד פינטר. אחרי מחזה זה, היא הופיעה במחזה The rhinoceros שנכתב על ידי אז'ן יונסקו, The old women and the poet שנכתב על ידי יוקיומיסמיה, Debate between night and day שנכתב על ידי מוחמד אפנדי אל-גזירי ו-The Meteor שנכתבו על ידי דורינמט.

ב-2006, אמה ייסדה והקימה את הקבוצה "Anthropology", והצטרפה לשחקנים ממדינות שונות, עם הופעות, מחזות ושירים שמופעים בשפות שונות, כולל ערבית, אנגלית, צרפתית, יפנית וספרדית. היא הופיעה כזמרת, פסנתרנית, מלחינה ושחקנית באירועים מקומיים ובין-לאומיים שונים.

אמה הלחינה אוסף מחזות זמר בהשראת ספרים כמו Jesus, the Son of Human ו-The Prophet , שנכתבו על ידי ג'ובראן ח'ליל ג'ובראן, וביצעה אותם בפסנתר וגיטרה ב . היא גם שרה קאברים של אמנים ידועים ובין-לאומיים רבים. היא גם השתתפה במחזמר המוזיקלי We can not write on a black page. הסינגלים שלה כולל הסינגל "Shah" מדברים על סבה שאה חאן. היא שרה מילים שכתבו, בין השאר, על ידי איליא אבו מאדי, מאלק אספר ומירנדה לי .

ב-2019, אמה התחרה בקטגוריית הרומבה ב-Twin Cities Open 2019 שמתקיימת במיניאפוליס, והגיעה עד לגמר התחרות. היא הגיעה למקום ה-2 ברומבה הסגורה והמקום ה-3 ברומבה הפתוחה.

== מחלוקת ==
אמה עוררה מחלוקת גדולה לאחר ששרה בעברית את "הבה נגילה" שהובילה לכך שהיא מואשמת בקידום הציונות והסדרת יחסי החוץ עם ישראל. סוכנויות חדשות בין-לאומיות, אמצעי תקשורת ערבים וישראלים סיקרו את הסיפור. לוס אנג'לס טיימס כתבה מאמר על הפרשה תחת הכותרת . היו דיווחים על העמדתה של אמה למשפט ודיווחים על איומים לחייה. אמה הסבירה כי שרה את השיר כשרצתה לעבור את הגבולות ולפרוץ את המחסומים לתמיכה בשלום אוניברסלי בין שני עמים.

== חיים אישיים ==
אמה נולדה לאם איראנית ואב כוויתי. סבה, נסיך אפגני, עלה לפקיסטן ועבד כמרגל בריטי שעבד נגד גרמניה הנאצית. לאחר מלחמת העולם השנייה, הוא עבר לכווית ועבד כמכונאי בתחום הנפט. כאשר נסע לאיראן, התרשם מילדה שביקשה את ידו ולאחר ניסיונות רבים התחתן איתה. לאחר מכן נולדה להם בת שהתחתנה עם גבר כוויתי ממשפחה דתית, והתגרשו לאחר שנולדו להם מספר ילדים, כולל אמה. אמה התחתנה והתגרשה פעמים רבות.

== דיסקוגרפיה ==
* The Poem And the old woman (2008)
* SYNC INFINITI (2010)
* Emagination (2018)
* In Love (2019)

== פילמוגרפיה ==
* MOOZ (Banana) - שחקנית (2009)
* Swing - שחקנית (2011)
* I wish we were Dancers - שחקנית ראשית (2011)
* Choose to See - במאית (2012)
* Hey Mister - במאית (2012)
* Masheenee Alcketiara - במאית ומפיקה (2013)
* Aleqini - במאית ומפיקה (2014)
* Who Killed $arah - שחקנית (2014)
* Nashi and Mira - שחקנית ראשית (2015)
* Bell - במאית ומפיקה (2018)
* The Visitor - שחקנית ראשית (2019)

== קישורים חיצוניים ==

* 

== הערות שוליים ==

קטגוריה:שחקני קולנוע וטלוויזיה כוויתים
קטגוריה:זמרות כוויתיות
קטגוריה:מוזיקאים כוויתים
קטגוריה:פסנתרניות
קטגוריה:גיטריסטיות
קטגוריה:רקדניות
קטגוריה:ילידות 1981
אנדריה דיאק

ד"ר אנדריה דיאק (בסרבית קירילית: Андрија Деак; בסרבית באותיות לטיניות: Andreja Deak; 9 במאי 1889, סיגטוואר, האימפריה האוסטרו-הונגרית – 6 במאי 1980, בלגרד, הרפובליקה הפדרלית הסוציאליסטית של יוגוסלביה) היה פרטיזן יוגוסלבי ממוצא יהודי-הונגרי, חבר במפלגה הקומוניסטית של יוגוסלביה, וגנרל-מאיור בצבא העממי היוגוסלבי.

==קורות חייו==
נולד בעיירה סיגטוואר, הסמוכה לפץ' (בשטחי הונגריה המודרנית). למד רפואה באוניברסיטת בודפשט ובאוניברסיטת וינה והוסמך ב-1915. דיאק שב להונגריה, וב-1919 שירת כרופא צבאי במהלך האירועים האלימים בהונגריה שלאחר מלחמת העולם הראשונה . בהמשך היגר לווינה ומאוחר יותר לממלכת יוגוסלביה ובה התגייס לחיל הרפואה של צבא הממלכה. בפרוץ מלחמת העולם השנייה כיהן כמנהל בית החולים הצבאי בנובי סאד בדרגת קולונל. לאחר הפלישה ליוגוסלביה נעצר ונשלח לעבודות כפייה באזור הונגריה.

בהמשך, הצטרף למפלגה הקומוניסטית של יוגוסלביה וחבר לכוחות הפרטיזנים של טיטו. הוא ניהל את היחידה למחלות זיהומיות בבית החולים הצבאי המרכזי בוויבודינה. בהמשך מונה למפקד האקדמיה לרפואה של צבא יוגוסלביה והועלה לדרגת גנרל-מאיור. ב-1956 סיים את שירותו הצבאי. לאורך הקריירה שלו פרסם ספרים ומאמרים רבים בתחום עיסוקו בסרבית, בהונגרית ובגרמנית וכן ספר העוסק בטבח בדרום באצ'קה. לאחר שחרורו מצבא יוגוסלביה השתקע בבלגרד וכיהן כנשיא הקהילה היהודית בעיר.

==הערות שוליים==

קטגוריה:פרטיזנים יהודים מיוגוסלביה
קטגוריה:פרטיזנים יהודים מסרביה
קטגוריה:ניצולי השואה: סרביה
קטגוריה:גנרלים יהודים בצבא יוגוסלביה
קטגוריה:רופאים יהודים יוגוסלבים
קטגוריה:יהדות בלגרד: אישים
קטגוריה:פוליטיקאים יהודים יוגוסלבים
קטגוריה:יוגוסלבים שנולדו ב-1889
קטגוריה:נפטרים ב-1980
Ocean (שיר של קרול ג'י)

Ocean (בעברית: אוקיינוס) הוא סינגל שהוקלט על ידי הזמרת-יוצרת הקולומביאנית קרול ג'י, מתוך אלבומה השני, Ocean. השיר יצא לאור ב-3 במאי 2019, על ידי חברת התקליטים יוניברסל מיוזיק לטין אנטרטיינמנט, כסינגל השישי מתוך האלבום.

השיר הגיע אל המקום ה-22 במצעד השירים הלטיניים.

== רקע וכתיבה ==
השיר נכתב על ידי קרול ג'י, דימלו פלואו, און דה דראמס ופזמונאים נוספים. הווידאו קליפ המלא של השיר בוים על ידי קרול ג'י עצמה. בספרד, קיבל השיר על ידי איגוד תעשיית ההקלטות הספרדי את תואר הזהב, על מכירות של למעלה מ-20,000 עותקים. בהמשך, קיבל את תואר הפלטינה על מכירות של למעלה מ-40,000 עותקים במדינה.

בנוסף לכך, הועלה השיר לרשת הזרמת המדיה ספוטיפיי. ב-11 באוקטובר 2019, יצא הרמיקס הרשמי של השיר בו מתארחת הזמרת ג'סי רייז.

== וידאו קליפ ==
הווידאו קליפ המלא שיצא עבור השיר הועלה בשידור חי לערוץ היוטיוב של קרול ג'י ב-2 במאי 2019. בתחילת הקליפ, ניתן לראות את ג'י ביחד עם בן הזוג שלה, כשהם נמצאים בחוף ים. בהמשך, הוא גורם לה להתעצבן, והשניים נכנסים למשבר, אך תוך רגעים אחדים השניים חוזרים להיות ביחד.

נכון לנובמבר 2019, מונה הצפיות של הקליפ עומד על כ-260 מיליון צפיות.

== מיקומי שיא ==

== נתוני מכירות ==
=== גרסה רגילה ===
{| class="wikitable sortable"
!מקום
!תארים
!מכירות
|-
!מקסיקו (AMPROFON)<ref name=":0"></ref>
|פלטינה 2× + זהב
|150,000
|-
!ספרד (PROMUSICAE)
|פלטינה
|40,000
|}

=== רמיקס ===
{| class="wikitable sortable"
!מקום
!תארים
!מכירות
|-
!מקסיקו (AMPROFON)<ref name=":0" />
|פלטינה 2× + זהב
|150,000
|}

== קישורים חיצוניים ==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:שירים על אוקיינוסים וימים
קטגוריה:בלדות לטיניות
קטגוריה:שירי יהלום במקסיקו
קטגוריה:סינגלים בהוצאת יוניברסל מיוזיק לטין אנטרטיינמנט
הנך יפה

הנָך יפה הוא פזמון עברי אשר נכתב, הולחן ובוצע על ידי עידן רייכל ועובד על ידי רייכל בשיתוף עם גלעד שמואלי ומשה קופ. השיר יצא לאור בשנת 2002 כסינגל הרביעי מתוך אלבום הבכורה של הפרויקט של עידן רייכל, "הפרויקט של עידן רייכל".

מילות השיר מעובדות על פי פרק ג' ופרק ד' בספר שיר השירים. זהו אחד משני שירים באלבום שרייכל שר בעצמו, לצד השיר "שושנים עצובות". את רייכל מלווה בשיר זנה אדחנני, מנהל התיאטרון האמהרי "נטלה" בירושלים, שאותו פגש רייכל כאשר עבד על פסקול להצגה בתיאטרון. נגינת התופים בשיר היא למעשה אותה נגינה של השיר "מדברים בשקט".

השיר זכה להצלחה רבה כאשר הגיע למקום ה-15 במצעד הפזמונים העברי של רשת ג' ולמקום ה-16 במצעד הפזמונים העברי של גלגלצ לשנת 2003. כמו כן, הגיע למקום החמישי במצעד שירי עידן רייכל שנערך ב-ynet.

השיר הפך לאחד השירים הפופולריים ביותר בחופות ולאחד משירי האהבה המושמעים ביותר ברדיו הישראלי.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990040672090205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2002
קטגוריה:סינגלים מ-2003
קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים המבוססים על התנ"ך
קטגוריה:שירים על יופי
קטגוריה:סינגלים בהוצאת הליקון
יחסי עיראק–שווייץ

יחסי עיראק–שווייץ הם היחסים הדיפלומטיים הרשמיים שבין הרפובליקה העיראקית לבין הקונפדרציה השווייצרית.

== היסטוריה ==
בין הרפובליקה העיראקית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים שבין הרפובליקה העיראקית לבין הקונפדרציה השווייצרית הם יחסים דיפלומטיים מוגבלים המתמקדים בעיקר בבניית השלום, בסיוע הומניטרי שווייצרי לעיראק ובהגירה עיראקית לשווייץ.

שווייץ הכירה בעצמאותה של עיראק דה פקטו כאשר מועצת הברית של שווייץ אירחה את פייסל הראשון, מלך עיראק, באוגוסט 1930, מיד לאחר סיום המנדט הבריטי במקום. שווייץ פתחה קונסוליה בבגדאד בשנת 1936, שהפכה לצירות ב-1955.

עיראק נהפכה לרפובליקה ב-31 ביולי 1958 ושווייץ הכירה בה מיד לאחר מכן. מלחמת המפרץ הראשונה הובילה לסגירה של השגרירות השווייצרית במדינה. בנובמבר 2000 פתחה שווייץ משרד דיפלומטי בבגדאד על מנת לייצג את האינטרסים שלה במדינה, אך סגרה אותו באוקטובר 2008.

השגריר השווייצרי בדמשק, בירת סוריה הסמוכה, שימש גם כשגריר שווייץ בעיראק עד שנת 2012, בה נסגרה השגרירות בדמשק. מאז, השגרירות השווייצרית בעמאן, בירת ירדן הסמוכה גם היא, אמונה על עיראק. האינטרסים העיראקיים בשווייץ מיוצגים על ידי שגרירות עיראק בברן.

== יחסים כלכליים ==
לאחר מלחמת המפרץ הראשונה בשנת 1991 והסנקציות שהמיטו על עיראק מדינות המערב ונתמכו על ידי האומות המאוחדות, הסחר בין שווייץ לעיראק היה סחר חלש אך השתקם לאט לאט. עם פלישת ארצות הברית למדינה בשנת 2003, הסחר בין שתי המדינות שוב נחלש עד מאוד. 

מוצרי פרמצבטיקה הם תחום הייצוא השווייצרי העיקרי לעיראק והייבוא השווייצרי מעיראק הוא בעיקר דלקים שונים.

== שווייצרים בעיראק ==
על פי הלשכה השווייצרית המרכזית לסטטיסטיקה, בסוף שנת 2015 התגוררו בעיראק שמונים ושלושה אזרחים שווייצרים, מהם שלושים ושבעה החזיקו באזרחות כפולה, עיראקית ושווייצרית.

== נציגויות דיפלומטיות ==
* עיראק מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
* שווייץ אינה מיוצגת בעיראק, הן בדרג השגרירות והן בדרג הקונסולרי. שווייץ האמינה את שגרירותה שבעמאן, בירת ירדן הסמוכה, על עיראק.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/iraq/switzerland-iraq.html Bilateral relations Switzerland–Iraq], אתר משרד החוץ של שווייץ

== הערות שוליים ==
יחסי אוזבקיסטן–שווייץ

יחסי אוזבקיסטן–שווייץ הם היחסים הדיפלומטיים הרשמיים שבין רפובליקת אוזבקיסטן לבין הקונפדרציה השווייצרית.

== היסטוריה ==
שווייץ הכירה לראשונה בעצמאותה של אוזבקיסטן ב-23 בדצמבר 1991, מיד לאחר התפרקותה של ברית המועצות. ב-1994, שווייץ פתחה שגרירות בטשקנט. מאז 2017 השגרירות השווייצרית ומשרד שיתופי הפעולה במדינה מאוחדים לגוף אחד. אוזבקיסטן האמינה את שגרירותה שבברלין, בירת גרמניה על שווייץ ובנוסף מחזיקה נציגות בז'נבה לארגונים בינלאומיים, שלא הואמנה על שווייץ.

מרכז אסיה ודרך המשי ההיסטורית היו במשך זמן רב מקום שהחשיבו מטיילים אירופאים ל"קסום ביופיו". אחת מהנשים השווייצריות הראשונות לבקר במקום הייתה העיתונאית מז'נבה אלה מיילר. ספרה "Des Monts céléstes aux sables rouges" על מסעה באזור, היה רב מכר בשנת 1934 והיא פרסמה אותו שנה לאחר מכן, ב-1935, בשפה האנגלית בשם "Turkestan Solo".

== יחסים כלכליים ==
כ-40 חברות שווייצריות פעילות באוזבקיסטן. החברה השווייצרית הגדולה ביותר הפועלת במדינה היא נסטלה. שווי הסחר שבין שתי המדינות הוא צנוע, ורובו בזהב המיוצא מאוזבקיסטן לשווייץ. מצידה שווייץ מייצאת בכמויות קטנות כימיקלים, מכונות, מוצרי פארמה ושעונים.

הוועידה האוזבקית–שווייצרית לידידות ולתעשייה מקדמת את העסקים שבין שתי המדינות במגזר הפרטי.

== שווייצרים באוזבקיסטן ==
על פי הלשכה השווייצרית המרכזית לסטטיסטיקה, בסוף שנת 2017 התגוררו באוזבקיסטן שישה אזרחים שווייצרים.

== נציגויות דיפלומטיות ==
* אוזבקיסטן אינה מיוצגת בשווייץ, הן בדרג השגרירות והן בדרג הקונסולרי.
* שווייץ מיוצגת באוזבקיסטן בדרג השגרירות באמצעות שגרירות רשמית שהיא מחזיקה בטשקנט, בירת המדינה.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/uzbekistan/switzerland-uzbekistan.html Bilateral relations Switzerland–Uzbekistan], אתר משרד החוץ של שווייץ

== הערות שוליים ==
יחסי טאיוואן–שווייץ

יחסי טאיוואן–שווייץ הם היחסים הכלכליים והאזרחיים הרשמיים שבין הרפובליקה הסינית לבין הקונפדרציה השווייצרית. 

== היסטוריה ==
בין הרפובליקה הסינית לבין הקונפדרציה השווייצרית לא מתקיימים יחסים דיפלומטיים רשמיים. שווייץ אינה מכירה בעצמאותה של האחרונה ואינה מקיימת עמה יחסים דיפלומטיים רשמיים.

שווייץ קיימה יחסים דיפלומטיים רשמיים ומלאים עם סין הלאומית ב עד שנות הארבעים של המאה העשרים.

מאז ששווייץ הכירה ב ב-17 בינואר 1950, היא מזדהה כמאמינה במדיניות סין האחת ומגדירה את הרפובליקה הסינית כטריטוריה לא עצמאית שהיא חלק מהרפובליקה העממית של סין. ברמה הבילטרלית והבינלאומית, שווייץ מקיימת יחסים דיפלומטיים רק עם הרפובליקה העממית של סין שמקום מושב ממשלתה הוא בבייג'ינג ומתעלמת לחלוטין מקיומה של הרפובליקה הסינית.

עם זאת, ישנם שני ארגונים פרטיים מצד שתי המדינות שמטפחים את היחסים הכלכליים והאזרחיים שבין שתי המדינות, לאלו אין משמעות דיפלומטית.

== יחסים כלכליים ==
טאיוואן היא שוק הייצוא החמישי בגודלו של שווייץ בכל יבשת אסיה. שווייץ מייצאת לטאיוואן כימיקלים, שעונים, מכונות, ציוד אלקטרוני ומוצרי פרמצבטיקה בעיקר. הייבוא השווייצרי מטאיוואן כולל בעיקר ציוד אלקטרוני ואופניים.

== שווייצרים בטאיוואן ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בטאיוואן שלוש מאות ושלושים אזרחים שווייצרים.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/taiwan-taipei/switzerland-taiwan-taipei.html Bilateral relations Switzerland – Taiwan (Chinese Taipei)], אתר משרד החוץ של שווייץ

== הערות שוליים ==
יחסי טורקמניסטן–שווייץ

יחסי טורקמניסטן–שווייץ הם היחסים הדיפלומטיים הרשמיים שבין רפובליקת טורקמניסטן לבין הקונפדרציה השווייצרית.

== היסטוריה ==
בין רפובליקת טורקמניסטן לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים שבין הקונפדרציה השווייצרית לבין רפובליקת טורקמניסטן הם יחסים טובים המבוססים על שיתופי פעולה ענפים בנושא הפיננסים. שתי המדינות מקיימות דיאלוג פוליטי שותף.

שווייץ הכירה לראשונה בעצמאותה של טורקמניסטן ב-23 בדצמבר 1991, לאחר התפרקות ברית המועצות והפיכתה של טורקמניסטן למדינה עצמאית מהרפובליקה הסובייטית הסוציאליסטית הטורקמנית. השגרירות השווייצרית במוסקבה הייתה אחראית ליחסים הדיפלומטיים של שווייץ עם טורקמניסטן עד אפריל 2008. מאז, השגרירות השווייצרית בבאקו, בירת אזרבייג'ן, היא זו שאחראית לייצוג האינטרסים השווייצריים בטורקמניסטן.

טורקמניסטן פתחה מצידה שגרירות בז'נבה ב-11 באפריל 2011. השגרירות אמונה על ארגונים בינלאומיים ומתעסקת גם ביחסים הבילטרליים שבין שווייץ לטורקמניסטן, אך אינה בעלת דרג דיפלומטי.

== יחסים כלכליים ==
שווי הסחר והיחסים הכלכליים שבין שתי המדינות הוא צנוע. מעל שלושים חברות שווייצריות פעילות בטורקמניסטן, רובן במגזרי האנרגיה, הפארמצבטיקה, התעופה, התקשורת, ההייטק והמזון. 

לטורקמניסטן עתודות גז בגודל עצום. חלק גדול מהמדינה הוא מדבר קאראקום המשתרע על פני שבעים ושבעה אחוזים משטחה, נאות המדבר משמשים בעיקר לחקלאות.

== נציגויות דיפלומטיות ==
* טורקמניסטן אינה מיוצגת בשווייץ, הן בדרג השגרירות והן בדרג הקונסולרי.
* שווייץ אינה מיוצגת בטורקמניסטן, הן בדרג השגרירות והן בדרג הקונסולרי. שווייץ האמינה את שגרירותה שבבאקו, בירת אזרבייג'ן, על טורקמניסטן.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/turkmenistan/switzerland-turkmenistan.html Bilateral relations Switzerland–Turkmenistan], אתר משרד החוץ של שווייץ
ליקודון ספטנטריונליס

ליקודון ספטנטריונליס (שם מדעי: Lycodon septentrionalis) הוא מין נחש ממשפחת הזעמניים החי בדרום אסיה.

==תיאור==
אורכו כ-90 סנטימטרים, שמתוכם אורך הזנב 20 סנטימטרים. החרטום שקוע מעט והעיניים קטנות יחסית. הגב והצדדים שחורים, כשלאורכם כ-30 פסים רוחביים לבנים צרים. הפסים יוצרים טבעות שלמות בזנב שבחלקו התחתון גונו חום כהה. הבטן לבנבנה, עם כמה כתמים חומים בחלקה האחורי.

הרבייה של מין זה מתבצעת באמצעות הטלת בין 4 ל-14 ביצים.

==תפוצה==
בית הגידול של מין זה הוא סבך שיחים ביערות רחבי-עלים הרריים טרופיים וסובטרופיים בגובה שבין 1,500 ל-2,100 מטרים. הוא נמצא באזורים הצפון-מערביים של הודו בדרג'ילינג, באסאם ולמרגלות הרי ההימלאיה. הוא מצוי לרוחב המדינות מיאנמר, לאוס, וייטנאם ותאילנד ובמחוז יונאן בסין, וייתכן שגם בבהוטן. אף שקיימות טענות להימצאותו בטאיוואן וביפן הן ככל הנראה זיהוי מוטעה של מין אחר, Lycodon ruhstrati.

==אטימולוגיה==
מקור השם המדעי מלטינית. משמעות שם הסוג ליקודון (Lycodon), שבו מוכרים 61 מינים, הוא "שיני זאב" בהתייחס לצורת השיניים של סוג זה. פירוש שם האפיתט ספטנטריונליס (septentrionalis) הוא "צפוני", מהביטוי בלטינית "septem triones" שמשמעו "שבעה שורי חרישה", המציין את שבעת הכוכבים של הדובה הגדולה או הדובה הקטנה. את האפיתט "צפוני" העניק אלברט גונתר (Albert Günther; 1830-1914), זואולוג בריטי ממוצא גרמני שזיהה מין זה לראשונה בצפון הודו.

באנגלית קרוי הנחש "נחש זאב לבן-פסים" (White-banded wolf snake). "לבן-פסים" בשל צורתו, ו"נחש זאב" משום שכך קרויים באנגלית המינים השונים של הסוג ליקודון כתרגום חלקי של שם הסוג בלטינית. שם חלופי באנגלית הוא "נחש בעל שיניים גדולות צפוני" (Northern large-toothed snake), שהוא תרגום של השם המדעי.

==לקריאה נוספת==
<div style="direction: ltr;">
* Günther,A. 1875 Second report on collections of Indian Reptiles obtained bv the British Museum. Proc. Zool. Soc. London,1875: 224-234.
* Günther, A. 1888 On a collection of reptiles from China. Ann. Mag. nat. Hist. (6) 1: 165-172
</div>
==קישורים חיצוניים==

==הערות שוליים==

קטגוריה:טקסונים שתוארו בידי אלברט גינטר
קטגוריה:זעמניים
קטגוריה:מיאנמר: זוחלים
קטגוריה:סין: זוחלים
קטגוריה:הודו: זוחלים
קטגוריה:לאוס: זוחלים
קטגוריה:תאילנד: זוחלים
קטגוריה:וייטנאם: זוחלים
קטגוריה:בעלי חיים שתוארו ב-1875
יחסי אפגניסטן–שווייץ

יחסי אפגניסטן–שווייץ הם היחסים הדיפלומטיים הרשמיים שבין האמירות האיסלאמית של אפגניסטן לבין הקונפדרציה השווייצרית.

== היסטוריה ==
בין הרפובליקה האסלאמית של אפגניסטן לבין הקונפדרציה השווייצרית קיימים יחסים דיפלומטיים רשמיים. על פי משרד החוץ השווייצרי, בין הרפובליקה האסלאמית של אפגניסטן לבין הקונפדרציה השווייצרית מתקיימים יחסים חמים וארוכים המתבססים בעיקר על סיוע הומניטרי שווייצרי לאפגניסטן.

בשנת 1917 קיבלה אפגניסטן את עצמאותה מן הממלכה המאוחדת ואפגניסטן הפכה למדינה עצמאית מפרוטקטורט בריטי. שווייץ הכירה באפגניסטן בשנת 1922 וכוננה עמה יחסים דיפלומטיים רשמיים בשנת 1928. הדיאלוג הפוליטי והכלכלי בין שתי המדינות נשאר ברמה צנועה לאורך השנים.

מועצת הברית של שווייץ הביעה דאגה בעקבות הפלישה הסובייטית לאפגניסטן בשנת 1979. עם זאת, שווייץ כוננה יחסים דיפלומטיים רשמיים עם הממשלה הקומוניסטית-פרו סובייטית שעלתה במקום ותמכה בה במהלך המלחמה נגד הטליבאן.

שווייץ המשיכה לקיים יחסים דיפלומטיים עם אפגניסטן לאחר שהטליבאן עלה לשלטון, אך לא קיימה שום דיאלוג פוליטי עם הממשלה החדשה. בשנת 2000 תמכה שווייץ בסנקציות נגד המדינה שהוביל ארגון האומות המאוחדות, אך המשיכה לשלוח סיוע למיזמי פיתוח שונים כדי להקל על הסבל של התושבים תחת המשטר הקיצוני.

שווייץ פתחה משרד שיתוף פעולה בקאבול ב-2002, משרד שנמצא תחת האחריות של שגרירות שווייץ באסלאמבאד.

== נציגויות דיפלומטיות ==
* אפגניסטן אינה מיוצגת בשווייץ בדרג השגרירות. אפגניסטן מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ אינה מיוצגת באפגניסטן, הן בדרג השגרירות והן בדרג הקונסולרי. שווייץ מיוצגת באפגניסטן באמצעות משרד ייצוגי שהיא מחזיקה בקאבול, בירת המדינה. שווייץ האמינה את שגרירותה שבאסלאמבאד, בירת פקיסטן הסמוכה, על אפגניסטן.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/afghanistan/switzerland-afghanistan.html Bilateral relations Switzerland–Afghanistan], אתר משרד החוץ של שווייץ

== הערות שוליים ==
Dicen

Dicen (באנגלית: They Say, ובעברית: הם אומרים) הוא סינגל שהוקלט על ידי אנטוניו אורוסקו, ביחד עם הזמרת-יוצרת הקולומביאנית קרול ג'י. השיר יצא לאור ב-29 ביוני 2018, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום.

השיר הגיע אל המקום ה-70 במצעד השירים שבאקוודור, וה-70 במצעד השירים שבספרד.

== רקע וכתיבה ==
השיר נכתב והופק על ידי אנטוניו אורוסקו ביחד עם קרול ג'י. צאתו המקורית של השיר הייתה ב-31 ביולי 2018. את השיר פותחת קרול ג'י עם השורה "שיגידו מה שהם רוצים, לי לא אכפת", לאחר מכן מצטרף אליה אנטוניו אורוסקו אשר ממשיך את השיר.

בנוסף לכך, הועלה השיר לרשת הזרמת המדיה ספוטיפיי. השיר הצליח לצבור שם למעלה מ-20 מיליון השמעות בסך הכל.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של אנטוניו אורוסקו ב-29 ביוני 2018, בסמוך לצאתו של השיר כסינגל. לאורכו של הקליפ, ניתן לראות את השניים כשהם שרים את השיר, תוך שבכמה קטעים ניתן לראות את ג'י בחדר המואר בצבע ורוד.

נכון לנובמבר 2019, מונה הצפיות של הקליפ עומד על כ-40 מיליון צפיות.

== מיקומי שיא ==

== קישורים חיצוניים ==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:סינגלים בהוצאת יוניברסל מיוזיק לטין אנטרטיינמנט